ஆர்.எஸ்.எஸ்ஸின் இரன்டாவது தலைவரான ஸ்ரீகுருஜி கோல்வல்கரின் நூற்றான்டு விழாவை தமிழ்நாடு சம்ஸ்க்ருதபாரதி அமைப்பு வித்தியாசமாக கொண்டாட முடிவு செய்துள்ளது. கோல்வல்கர் நூற்றாண்டு தொடங்கும் பிப்ரவரி 24ந் தேதியிலிருந்து சென்னை மாநகரில் மட்டும் 365 நாட்களும் 365 சம்ஸ்க்ருத பேச்சு பயிற்சி வகுப்புகளை நடத்த திட்டமிட்டுன்ளது. இதற்கு ‘ ‘ சிபிரமாலா ‘ ‘ என்று பெயரிடப்பட்டுள்ளது. ஒவ்லொரு நாளும் ஒரு இடத்தில் பேச்சு பயிற்சி வகுப்பு துவக்கப்படும். இந்த பயிற்சி வகுப்புகளை நடத்த நூற்றுக்கணககானவர்களுக்கு சம்ஸ்க்ருதபாரதிபயிற்சி அளித்துள்ளது. இந்த சம்ஸ்க்ருத பேச்சு பயிற்சி வகுப்பை சென்னை மயிலாப்பூர் சம்ஸ்க்ருத பாரதி அலுவலகத்தில் சம்ஸ்க்ருதபாரதியின் மாநில பொறுப்பாளர் டாக்டர் ராமச்சந்திரன் துவக்கி வைக்கிறார். கடந்த ஆண்டு சென்னையில் சம்ஸ்க்ருத பராதி ஒரே நாளில் தொடங்கி, ஒரே நாளில் முடிவடையும் 100 சம்ஸ்க்ருத பேச்சு பயிற்சி வகுப்புகளை நடத்தியது. அதுபோல இந்த 100 வகுப்புகளை நடத்த சம்ஸ்க்ருதபாரதி திட்டமிட்டுள்ளது.பாரதத்தின் பொக்கிஷங்களில் ஒன்றான சம்ஸ்க்ருத்தின் வளர்ச்சிக்காக பாடுபடும் கம்ஸ்ருதபராதி அமைப்பை பற்றி சில தகவல்களை திண்ணை வாசகர்களோடு பகிர்ந்து கொண்டதில் மகிழ்ச்சி அடைகிறேன்.